**Vesa Kulmala** (s. 4. maaliskuuta 1986 Vantaa) on suomalainen jääkiekkopuolustaja, joka pelaa II-divisioonajoukkue Vuosaaren Viikingeissä. Hän on aiemmin pelannut 36 SM-liigaottelua Jokereissa jääden niissä ilman tehopisteitä. Kulmala on pelannut urallaan myös Tanskassa, Tšekissä ja Italiassa.

Ura
---

### Seuraura

Kulmala aloitti jääkiekkoilun omien sanojensa mukaan noin 7-vuotiaana Pitäjänmäen Tarmossa. Hän pelasi myöhemmät juniorivuotensa kuitenkin Jokereissa. Hän voitti joukkueessa B-nuorten SM-hopeaa vuonna 2003 ja SM-pronssia vuonna 2004. Kulmala voitti Jokereiden A-nuorten sisäisen jäähypörssin kaudella 2004–2005, jolloin hän sijoittui koko A-nuorten SM-liigan jäähypörssissä viidenneksi. Kaudella 2006–2007 Kulmala nousi joukkueen kapteeniksi. Hän voitti tehoilla 5+28=33 koko sarjan puolustajien pistepörssin sekä A-nuorten tehotilaston lukemalla +30. Kulmala sijoittui myös 119 minuutillaan A-nuorten jäähypörssissä kolmenneksi. Hänet valittiin kauden päätteeksi sarjan tähdistökentälliseen. Yhteensä Kulmala keräsi Jokereiden A-nuorissa 288 jäähyminuuttia, mikä on joukkueen kaikkien aikojen ennätys.

Kaudeksi 2007–2008 Kulmala nousi Jokereiden SM-liigajoukkueeseen. Hän pelasi kauden aikana kuitenkin vain kymmenen ottelua loukkaantumisen vuoksi. Kulmala jäi niissä tehopisteittä. Kaudella 2008–2009 hän pelasi Jokereissa 26 SM-liigaottelua jääden niissä ilman tehopisteitä. Kulmala pelasi kauden aikana myös yhteensä 12 ottelua lainalla Mestis-joukkue Kiekko-Vantaassa.

Jokereissa pieneen rooliin jäänyt Kulmala siirtyi kaudeksi 2009–2010 Mestis-joukkue D Teamiin. Hän nousi sarjan puolustajien eliittiin ja sijoittui tehoilla 6+22=28 koko Mestiksen puolustajien pistepörssissä toiseksi edellään vain KooKoon Pasi Järvinen. Kulmala voitti kauden päätteeksi Mestis-hopeaa. Kaudeksi 2010–2011 hän siirtyi Tanskan AL-Bank Ligaenissa pelanneen AaB Ishockeyn riveihin.

Elokuussa 2011 Kulmala palasi Mestikseen ja teki vuoden mittaisen sopimuksen Mikkelin Jukureiden kanssa. Hän teki Mestiksen yhden kauden piste-ennätyksensä tehoilla 12+19=31, joilla Kulmala voitti koko sarjan puolustajien piste- ja maalipörssin. Hän voitti myös Jukurien sisäisen tehotilaston lukemalla +23. Kulmala palkittiin kauden päätteeksi Mestiksen parhaana puolustajana Jari Lippojoki -palkinnolla. Hänet palkittiin kauden aikana myös sarjan joulukuun 2011 kuukauden pelaajana.

Kulmala oli Jukureissa pelatun kauden jälkeen vapaana agenttina lokakuuhun 2012 saakka, jolloin hän siirtyi toistaiseksi voimassa olleella sopimuksella Mestiksen nousijajoukkue HC Keski-Uusimaahan. Kulmala ehti pelata joukkueessa kuusi ottelua, kunnes hän siirtyi marraskuussa kuukauden mittaiselle try-outille Itävallan Erste Bank Eishockey Ligassa pelaavaan tšekkiläisjoukkue Orli Znojmoon. Kulmala sai joulukuussa loppukauden 2012–2013 kattaneen sopimuksen joukkueeseen. Kauden 2013–2014 kynnyksellä hän palasi ottelukohtaisella sopimuksella HCK:hon. Marraskuussa 2013 Kulmala teki loppukauden kattavan sopimuksen joukkueen kanssa. Hän jakoi tehoilla 2+21=23 Mestiksen puolustajien pistepörssin kymmenennen sijan Peliittojen Christian Silfverin kanssa.

Syyskuussa 2014 Kulmala siirtyi try-outin kautta Italian Serie A:n HC Valpelliceen oltuaan ilman sopimusta alkukauden 2014–2015. Hän oli pitkään pelaamatta seuraavalla kaudella 2015–2016, kunnes Kulmala siirtyi siirtotakarajalla helmikuussa 2016 loppukaudeksi II-divisioonajoukkue Kuusamon Pallo-Karhuihin vahvistamaan joukkuetta putoamiskarsintoihin. Joukkuetta vahvistivat myös kaksi muutakin SM-liigassa kiekkoilutta pelaajaa: Toni Jalo ja Jesse Uronen. PaKa kohtasi karsinnoissa Nivala Cowboysin ja joukkue onnistui säilyttämään sarjapaikkansa otteluvoitoin 2–0.

Kulmala aloitti PaKassa myös kauden 2016–2017, mutta joulukuussa 2016 hän siirtyi kuitenkin yhdessä toisen SM-liigakokemusta omaavan pelikaverinsa Tuomas Muhosen toiseen II-divisioonajoukkueeseen, Vuosaaren Viikinkeihin.

### Maajoukkueura

Kulmala pelasi alle 18-vuotiaiden MM-kilpailuissa vuonna 2004. Hän on kuulunut myös Suomen alle 16-vuotiaiden maajoukkueen kapteenistoon.

Muuta
-----

Kulmala kävi lukion Pohjois-Haagan yhteiskoulussa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Jokerit | A-SM | 19 | 0 | 0 | 0 | 41 | 5 | 3 | 1 | 4 | 6 |  |  |  |  |  |  | U18 | 6 | 0 | 0 | 0 | 18 |
| 2004–2005 | Jokerit | A-SM | 24 | 2 | 7 | 9 | 40 | – | – | – | – | – |
| 2005–2006 | Jokerit | A-SM | 38 | 4 | 10 | 14 | 84 | 4 | 1 | 2 | 3 | 6 |
| 2006–2007 | Jokerit | A-SM | 33 | 5 | 28 | 33 | 119 | 5 | 2 | 2 | 4 | 6 | Ykköstähdistö |
| 2007–2008 | Jokerit | SM-liiga | 10 | 0 | 0 | 0 | 2 | – | – | – | – | – |
| 2008–2009 | Kiekko-Vantaa | Mestis | 12 | 0 | 4 | 4 | 8 | – | – | – | – | – |
|  | Jokerit | A-SM | 9 | 2 | 5 | 7 | 4 | – | – | – | – | – |
|  | Jokerit | SM-liiga | 26 | 0 | 0 | 0 | 4 | – | – | – | – | – |
| 2009–2010 | D Team | Mestis | 43 | 6 | 22 | 28 | 70 | 7 | 1 | 4 | 5 | 8 |
| 2010–2011 | AaB Ishockey | Tanska | 32 | 4 | 10 | 14 | 70 | 4 | 0 | 0 | 0 | 2 |
| 2011–2012 | Jukurit | Mestis | 44 | 12 | 19 | 31 | 46 | 9 | 3 | 2 | 5 | 16 |
| 2012–2013 | HCK | Mestis | 6 | 0 | 2 | 2 | 12 | – | – | – | – | – |
|  | Orli Znojmo | EBEL | 35 | 1 | 10 | 11 | 36 | 5 | 0 | 0 | 0 | 12 |
| 2013–2014 | HCK | Mestis | 56 | 2 | 21 | 23 | 50 | 4 | 0 | 2 | 2 | 25 |
| 2014–2015 | HC Valpellice | Italia | 34 | 5 | 7 | 12 | 38 | – | – | – | – | – |
| 2015–2016 | PaKa | II-divisioona | 2 | 0 | 1 | 1 | 2 | – | – | – | – | – |
|  | PaKa | II-divisioona Q | 2 | 1 | 4 | 5 | 0 | – | – | – | – | – |
| 2016–2017 | PaKa | II-divisioona | 2 | 0 | 2 | 2 | 4 | – | – | – | – | – |
| 2 kautta | yhteensä | SM-liiga | 36 | 0 | 0 | 0 | 6 | – | – | – | – | – |
| 5 kautta | yhteensä | Mestis | 161 | 20 | 68 | 88 | 186 | 20 | 4 | 8 | 12 | 49 |
| 1 kausi | yhteensä | EBEL | 35 | 1 | 10 | 11 | 36 | 5 | 0 | 0 | 0 | 12 |

Lähteet
-------

* Vesa Kulmala The Internet Hockey Databasessa (englanniksi)
* Vesa Kulmala *Elite Prospects*. Everysport Media Group AB.  (englanniksi)

### Viitteet

1. ↑  Komi, Markus: Kulmalan saappaisiin? *Jatkoaika.com*.  11.9.2010. Jatkoaika r.y. Viitattu 19.10.2013.
2. 1 2 3  Vesa Kulmala – Jokerit.com (Arkistoitu – Internet Archive)
3. 1 2 3 4  Vesa Kulmala *Elite Prospects*. Everysport Media Group AB.  (englanniksi)
4. ↑  Eliteprospects.com – Jokerit U20 (englanniksi)
5. ↑  Jokerit julkisti joukkueensa: Leino, Lahti ja Jokela uusia nimiä *Jatkoaika.com*.  17.4.2007. Jatkoaika r.y. Viitattu 19.10.2013.
6. ↑  D Teamille uusi toimitusjohtaja ja pari pakkia *Jatkoaika.com*.  22.5.2009. Jatkoaika r.y. Viitattu 19.10.2013.
7. ↑  Kulmala ja Kokkala matkaavat Tanskaan *Jatkoaika.com*.  28.7.2010. Jatkoaika r.y. Viitattu 19.10.2013.
8. ↑  Jukurit löysi nopeasti Järvisen paikkaajan *Jatkoaika.com*.  2.8.2011. Jatkoaika r.y. Viitattu 19.10.2013.
9. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 19.10.2013.
10. ↑  Mikael Ruohomaa Jatkoajan valinta joulukuun Mestis-pelaajaksi *Jatkoaika.com*.  18.4.2012. Jatkoaika r.y. Viitattu 19.10.2013.
11. ↑  Kerava kutsuu Kulmalaa ja Ullbergia *Jatkoaika.com*.  12.10.2012. Jatkoaika r.y. Viitattu 19.10.2013.
12. ↑  Obranu Orlů posílí Vesa Kulmala  1.11.2012. Orli Znojmo, s.r.o. Viitattu 19.10.2013. (tšekiksi)
13. ↑  Kulmalan osoitteeksi Tšekki *Jatkoaika.com*.  1.11.2012. Jatkoaika r.y. Viitattu 19.10.2013.
14. ↑  Pojer, Vojta: Medvědi zavítají do orlího hnízda  1.11.2012. Orli Znojmo, s.r.o. Viitattu 19.10.2013. (tšekiksi)
15. ↑  HCK-pakistoon lisää tulivoimaa *Jatkoaika.com*.  11.9.2013. Jatkoaika r.y. Viitattu 19.10.2013.
16. ↑  HCK kiinnitti puolustajaduonsa loppukaudeksi *Jatkoaika.com*.  27.11.2013. Jatkoaika r.y. Viitattu 27.11.2013.
17. ↑  Kulmala ja Uronen koeajalle Italiaan *Jatkoaika.com*.  23.9.2014. Jatkoaika r.y. Viitattu 18.6.2015.
18. ↑  Kuusamon Pallo-Karhut – edustusjoukkue | Facebook
19. ↑  Kaikkonen, Janne: Kulmala ja Uronen koeajalle Italiaan *koillissanomat.fi*.  19.3.2016. Joutsen Media Oy. Viitattu 29.7.2016.
20. ↑  Viikingit | Facebook